Virallinen lehti nro C 320 , 28/10/1996 s. 0077



A4-0262/96 Päätös neuvoston yhteisestä kannasta neuvoston asetuksen antamiseksi luonnonvaraisten kasvien ja eläinten suojelemisesta niiden kauppaa sääntelemällä (C4-0285/96 - 00/0370(SYN) (Yhteistoimintamenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0285/96 - 00/0370(SYN), - ottaa huomioon ensimmäisessä käsittelyssä antamansa lausunnon ((EYVL C 194, 19.7.1993, s. 289)) komission ehdotuksesta neuvostolle KOM(91)0448 ((EYVL C 26, 3.2.1992, s. 1)), - ottaa huomioon komission muutetun ehdotuksen (KOM(93)0599 ((EYVL C 131, 12.5.1994, s. 1)), - ottaa huomioon päätöslauselmansa ((EYVL C 17, 22.1.1996, s. 430)) oikeudellisen perustan muuttamisesta, - neuvoston kuultua sitä EY:n perustamissopimuksen 189 c artiklan mukaisesti, - ottaa huomioon työjärjestyksensä 67 artiklan, - ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0262/96), 1. Tarkistaa yhteistä kantaa seuraavasti; 2. Kehottaa puhemiestään välittämään tämän päätöksen neuvostolle ja komissiolle. (Tarkistus 1) Johdanto-osan 11 kappale >Alkuperäinen teksti> 11. on pyrittävä kaikin mahdollisin tavoin välttämään eläville yksilöille aiheutuvia kielteisiä vaikutuksia niitä kuljetettaessa määräpaikkaansa yhteisöstä tai yhteisössä, >EP:n äänestyksessä hyväksytty teksti> 11. on pyrittävä kaikin mahdollisin tavoin välttämään eläville yksilöille aiheutuvia kielteisiä vaikutuksia niitä kuljetettaessa määräpaikkaansa yhteisöstä tai yhteisössä ja on kerättävä tietoja, jotta olisi mahdollista soveltaa seuraamuksia, jos elävien yksilöiden kuljetuksen ja karanteenin aikaista hoitoa koskevia vaatimuksia ei noudateta, (Tarkistus 2) Johdanto-osan 18 kappale >Alkuperäinen teksti> 18. olisi vahvistettava yhteisön menettely, joka mahdollistaa täytäntöönpanosäännösten ja liitteiden muutosten vahvistamisen sopivan ajan kuluessa; on perustettava komitea tiiviin ja tehokkaan yhteistyön aikaan saamiseksi tällä alalla jäsenvaltioiden ja komission välillä, ja >EP:n äänestyksessä hyväksytty teksti> 18. olisi vahvistettava yhteisön menettely, joka mahdollistaa täytäntöönpanosäännösten ja liitteiden muutosten vahvistamisen sopivan ajan kuluessa ja jonka avulla Euroopan parlamentin harjoittama demokraattinen valvonta taataan; on perustettava komitea tiiviin ja tehokkaan yhteistyön aikaan saamiseksi tällä alalla jäsenvaltioiden ja komission välillä, ja (Tarkistus 3) Johdanto-osan 19 kappale a (uusi) >EP:n äänestyksessä hyväksytty teksti> 19a. ottaa huomioon Euroopan unionista tehdyn sopimuksen päätösasiakirjan liitteenä olevan julistuksen eläinsuojelusta, (Tarkistus 4) Johdanto-osan 19 kappale b (uusi) >EP:n äänestyksessä hyväksytty teksti> 19b. kaupankäynnin kohteena olevien elävien yksilöiden erittäin korkean kuolleisuuden estämiseksi on välttämätöntä määrätä tiettyjen elävien eläinlajien tuonnin valvonnasta, (Tarkistus 5) 3 artiklan 2 kohdan c alakohta >Alkuperäinen teksti> c) sellaiset muut lajit, joita ei luetella yleissopimuksen liitteissä I tai II: >EP:n äänestyksessä hyväksytty teksti> c) sellaiset muut lajit, joita ei luetella yleissopimuksen liitteissä I tai II, mukaan lukien kaikki lintulajit, jotka eivät ole pesiviä lajeja jäsenvaltioiden Euroopassa sijaitsevilla alueilla, joita sopimus koskee, ellei niitä mainita liitteessä A: >Alkuperäinen teksti> i) joilla käydyn kansainvälisen kaupan määrä voisi vaarantaa: >EP:n äänestyksessä hyväksytty teksti> i) joilla käydyn kansainvälisen kaupan määrä voisi vaarantaa: >Alkuperäinen teksti> - lajin säilymisen tai tiettyjen maiden populaatioiden säilymisen, tai >EP:n äänestyksessä hyväksytty teksti> - lajin säilymisen tai tiettyjen maiden populaatioiden säilymisen, tai >Alkuperäinen teksti> - kokonaispopulaation koon säilyttämisen tasolla, joka on sopusoinnussa sen osuuden kanssa, joka kyseisellä lajilla on niissä ekosysteemeissä, joissa se elää, tai >EP:n äänestyksessä hyväksytty teksti> - kokonaispopulaation koon säilyttämisen tasolla, joka on sopusoinnussa sen osuuden kanssa, joka kyseisellä lajilla on niissä ekosysteemeissä, joissa se elää, tai >Alkuperäinen teksti> ii) joiden luetteleminen liitteessä on tärkeää niihin kuuluvilla yksilöillä käytävän kaupan valvonnan tehokkuuden varmistamiseksi sen vuoksi, että ne muistuttavat muita liitteessä A tai B lueteltuja lajeja, >EP:n äänestyksessä hyväksytty teksti> ii) joiden luetteleminen liitteessä on tärkeää niihin kuuluvilla yksilöillä käytävän kaupan valvonnan tehokkuuden varmistamiseksi sen vuoksi, että ne muistuttavat muita liitteessä A tai B lueteltuja lajeja, >EP:n äänestyksessä hyväksytty teksti> ii) a lintulajit, joiden osalta on todettu, että elävät yksilöt eivät todennäköisesti selviä hengissä kuljetuksessa, tai jotka todennäköisesti eivät vangittuna pysy hengissä huomattavaa osaa odotetusta eliniästään, (Tarkistus 8) 4 artiklan 1 kohdan c alakohta >Alkuperäinen teksti> c) toimivaltainen tieteellinen viranomainen varmistaa, että eläville yksilöille toimituspaikassa varatut tilat on asianmukaisesti varustettu näiden yksilöiden asianmukaista pitämistä ja hoitamista varten, >EP:n äänestyksessä hyväksytty teksti> c) toimivaltainen tieteellinen viranomainen varmistaa, että: i) eläville yksilöille toimituspaikassa varatut tilat on asianmukaisesti varustettu näiden yksilöiden asianmukaista pitämistä ja hoitamista varten ja on eläinten osalta mukautettu lajin luonnolliseen käyttäytymiseen; ii) eläimen odotettu elinikä ei laske vankeudessa ja eläin pystyy lisääntymään; (Tarkistus 9) 5 artiklan 7 kohdan a alakohta >Alkuperäinen teksti> 7. a) Jokaisen jäsenvaltion toimivaltaisen tieteellisen viranomaisen on seurattava liitteessä B lueteltujen lajien yksilöitä koskevien vientilupien myöntämistä asianomaisessa valtiossa sekä näiden yksilöiden varsinaista vientiä. Jos tieteellinen viranomainen arvioi, että jonkun lajin yksilöiden vientiä on rajoitettava lajin säilyttämiseksi lajin koko esiintymisalueella tasolla, joka sekä vastaisi sen asemaa siinä ekosysteemissä, jossa sitä esiintyy, että ylittäisi selvästi sen tason, joka johtaisi kyseisen lajin luettelemiseen liitteessä A edellä olevan 3 artiklan 1 kohdan a alakohdan tai b alakohdan i alakohdan mukaisesti, viranomainen ilmoittaa kirjallisesti toimivaltaiselle hallintoviranomaiselle asianmukaisista toimenpiteistä, joihin on ryhdyttävä näiden lajien yksilöitä koskevien vientilupien myöntämisen rajoittamiseksi. >EP:n äänestyksessä hyväksytty teksti> 7. a) Jokaisen jäsenvaltion toimivaltaisen tieteellisen viranomaisen on seurattava liitteessä B lueteltujen lajien yksilöitä koskevien vientilupien myöntämistä asianomaisessa valtiossa sekä näiden yksilöiden varsinaista vientiä. Jos tieteellinen viranomainen arvioi, että jonkun lajin yksilöiden vientiä on rajoitettava lajin populaatioiden säilyttämiseksi tai ennalleen saattamiseksi niiden pitämiseksi koko esiintymisalueella kestävällä tasolla, joka sekä vastaisi sen asemaa siinä ekosysteemissä, jossa sitä esiintyy, että ylittäisi selvästi sen tason, joka johtaisi kyseisen lajin luettelemiseen liitteessä A edellä olevan 3 artiklan 1 kohdan a alakohdan tai b alakohdan i alakohdan mukaisesti, viranomainen ilmoittaa kirjallisesti toimivaltaiselle hallintoviranomaiselle asianmukaisista toimenpiteistä, joihin on ryhdyttävä näiden lajien yksilöitä koskevien vientilupien myöntämisen rajoittamiseksi. (Tarkistus 10) 8 artiklan 3 kohdan johdanto >Alkuperäinen teksti> 3. Jos sen jäsenvaltion hallintoviranomaiselta, jossa yksilöt ovat, saadaan tätä tarkoitusta varten myönnettävä todistus, edellä 1 kohdassa säädetyistä kielloista voidaan poiketa tapauskohtaisesti, jos yksilöt: >EP:n äänestyksessä hyväksytty teksti> 3. Jos sen jäsenvaltion hallintoviranomaiselta, jossa yksilöt ovat, saadaan tätä tarkoitusta varten myönnettävä todistus, edellä 1 kohdassa säädetyistä kielloista voidaan poiketa tapauskohtaisesti ottaen huomioon neuvoston 2 päivänä huhtikuuta 1979 luonnonvaraisten lintulajien säilyttämisestä antaman direktiivin 79/409/ETY sekä neuvoston 21 päivänä toukokuuta 1992 luonnollisten elinympäristöjen sekä luonnonvaraisten eläinten ja lintujen säilyttämisestä antaman direktiivin 92/43/ETY säännökset, jos yksilöt: (Tarkistus 11) 8 artiklan 3 kohdan e alakohta >Alkuperäinen teksti> e) niitä tarvitaan poikkeuksellisissa olosuhteissa tieteen edistämiseksi tai tärkeisiin biolääketieteellisiin tarkoituksiin kokeellisiin tai muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä 24 päivänä marraskuuta 1986 annetun neuvoston direktiivin 86/609/ETY säännöksien mukaisesti, jos kyseinen laji osoittautuu olevan ainoa keino päästä haluttuihin tuloksiin eikä käytettävissä ole tämän lajin vankeudessa syntyneitä ja kasvaneita yksilöitä; tai >EP:n äänestyksessä hyväksytty teksti> e) niitä tarvitaan poikkeuksellisissa olosuhteissa sellaisen tieteen edistämiseksi, jolla on olennainen merkitys kyseiselle lajille, tai tärkeisiin biolääketieteellisiin tarkoituksiin kokeellisiin tai muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä 24 päivänä marraskuuta 1986 annetun neuvoston direktiivin 86/609/ETY säännöksien mukaisesti; tai (Tarkistus 12) 8 artiklan 3 kohdan g alakohta >Alkuperäinen teksti> g) ne on tarkoitettu lajin suojeluun tai säilymiseen tähtääviin tutkimus- tai opetustoimiin; tai >EP:n äänestyksessä hyväksytty teksti> Poistetaan. (Tarkistus 13) 8 artiklan 4 kohta >Alkuperäinen teksti> 4. Komissio voi 18 artiklassa säädettyä menettelyä noudattaen määritellä yleisiä poikkeuksia 1 kohdassa säädettyihin kieltoihin 3 kohdassa mainittujen ehtojen perusteella sekä liitteessä A lueteltuja lajeja koskevia yleisiä poikkeuksia 3 artiklan 1 kohdan b alakohdan ii alakohdan mukaisesti. >EP:n äänestyksessä hyväksytty teksti> 4. Komissio voi 18 artiklassa säädettyä menettelyä noudattaen ja ottaen huomioon neuvoston 2 päivänä huhtikuuta 1979 luonnonvaraisten lintulajien säilyttämisestä antaman direktiivin 79/409/ETY sekä neuvoston 21 päivänä toukokuuta 1992 luonnollisten elinympäristöjen sekä luonnonvaraisten eläinten ja lintujen säilyttämisestä antaman direktiivin 92/43/ETY säännökset määritellä yleisiä poikkeuksia 1 kohdassa säädettyihin kieltoihin 3 kohdassa mainittujen ehtojen perusteella. (Tarkistus 15) 11 artiklan 3 kohta >Alkuperäinen teksti> 3. Viranomaisen tämän asetuksen nojalla myöntämiin lupiin tai todistuksiin voidaan liittää asianomaisen viranomaisen määräämiä ehtoja ja vaatimuksia asetuksen säännösten noudattamisen varmistamiseksi. >EP:n äänestyksessä hyväksytty teksti> 3. Viranomaisen tämän asetuksen nojalla myöntämiin lupiin tai todistuksiin voidaan liittää asianomaisen viranomaisen määräämiä ehtoja ja vaatimuksia asetuksen säännösten noudattamisen varmistamiseksi. Jäsenvaltioiden on ilmoitettava komissiolle vahvistamistaan edellytyksistä ja vaatimuksista, jotka koskevat toistuvasti esiintyviä tapauksia. (Tarkistus 16) 12 artiklan 2 kohta >Alkuperäinen teksti> 2. Kaikissa 1 kohdan mukaisesti nimetyissä toimipaikoissa on oltava riittävästi asianmukaisesti koulutettua henkilökuntaa. Jäsenvaltioiden on varmistettava, että sijoituspaikkojen järjestelyt ovat elävien eläinten kuljetusta ja sijoittamista koskevan yhteisön lainsäädännön mukaiset ja että tarvittaessa ryhdytään elävien kasvien osalta niiden edellyttämiin toimenpiteisiin. >EP:n äänestyksessä hyväksytty teksti> 2. Kaikissa 1 kohdan mukaisesti nimetyissä toimipaikoissa on oltava riittävästi asianmukaisesti koulutettua henkilökuntaa. Jäsenvaltioiden on varmistettava, että sijoituspaikkojen järjestelyt ovat elävien eläinten kuljetusta ja sijoittamista koskevan yhteisön lainsäädännön mukaiset ja että tarvittaessa ryhdytään elävien kasvien osalta niiden edellyttämiin toimenpiteisiin. Jäsenvaltioiden on edistettävä jäsenvaltioiden asiantuntijoiden ja yleissopimuksen osapuolina olevien maiden asiantuntijoiden välistä tiedonvaihtoa. (Tarkistus 17) 14 artiklan 2 kohta a (uusi) >EP:n äänestyksessä hyväksytty teksti> 2a. Komitean alaisuuteen perustetaan eri jäsenvaltioiden tämän asetuksen säännösten noudattamista valvovien toimivaltaisten viranomaisten edustajista koostuva työryhmä, jonka puheenjohtajana on komission edustaja. b) Työryhmä tutkii kaikki kansalliset, Euroopan tason ja kansainväliset kysymykset, jotka koskevat luonnonvaraisilla eläin- ja kasvilajeilla käytävän kaupan sääntelyn erilaisia näkökohtia, ottaa huomioon noudattamisen tekniset näkökohdat ja neuvoo komiteaa ja komissiota asian suhteen. (Tarkistus 20) 15 artiklan 5 kohta a (uusi) >EP:n äänestyksessä hyväksytty teksti> 5 a) Jäsenvaltioiden hallintoviranomaisten on toimitettava komissiolle kahden vuoden välein ennen 15 päivää kesäkuuta kaikki kahta edeltävää vuotta koskevat tiedot, joita tarvitaan yleissopimuksen 8 artiklan 7 kohdan b alakohdassa tarkoitettujen kertomusten laatimiseen yleissopimuksen soveltamiseksi toteutetuista lainsäädännöllissitä, sääntelyä koskevista ja hallinnollisista toimenpiteistä. Komissio määrittelee toimitettavien tietojen laadun ja muodon 18 artiklassa säädettyä menettelyä noudattaen. b) Komissio julkaisee a alakohdassa tarkoitettujen tietojen perusteella kahden vuoden välein ennen 31 päivää lokakuuta kertomuksen tämän asetuksen soveltamisesta ja noudattamisesta jäsenvaltioissa; tähän kertomukseen sisältyy myös tietoja asetuksen eri artiklojen täytäntöönpanosta ja tämän asetuksen yhteydessä toteutettaviin toimenpiteisiin sovellettavista aikatauluista. Komissio toimittaa ensimmäisen kertomuksensa Euroopan parlamentille tämän asetuksen voimaantulon jälkeen ja viimeistään 1 päivänä tammikuuta 1999. (Tarkistus 21) 15 artiklan 6 kohta >Alkuperäinen teksti> 6. Komissio toteuttaa tarvittavat toimenpiteet suojatakseen tämän asetuksen soveltamisesta saatujen tietojen luottamuksellisuuden direktiivin 90/313/ETY mukaisesti. >EP:n äänestyksessä hyväksytty teksti> 6. Komissio toteuttaa tarvittavat toimenpiteet suojatakseen tämän asetuksen soveltamisesta saatujen tietojen saatavuuden direktiivin 90/313/ETY mukaisesti. (Tarkistus 22) 19 artiklan 2 kohta >Alkuperäinen teksti> 2) toteuttaa 4 artiklan 6 ja 7 kohdassa, 5 artiklan 5 kohdassa ja 7 kohdan b alakohdassa, 7 artiklan 1 kohdan c alakohdassa, 2 kohdan c alakohdassa ja 3 kohdassa, 8 artiklan 4 kohdassa, 9 artiklan 6 kohdassa, 11 artiklan 5 kohdassa, 15 artiklan 4 kohdan a alakohdassa ja 5 kohdassa sekä 21 artiklan 3 kohdassa säädetyt toimenpiteet, >EP:n äänestyksessä hyväksytty teksti> 2) toteuttaa 4 artiklan 6 ja 7 kohdassa, 5 artiklan 5 kohdassa ja 7 kohdan b alakohdassa, 7 artiklan 1 kohdan c alakohdassa, 2 kohdan c alakohdassa ja 3 kohdassa, 8 artiklan 4 kohdassa, 9 artiklan 6 kohdassa, 11 artiklan 5 kohdassa, 15 artiklan 4 kohdan a alakohdassa ja 5, 5 a ja 6 kohdassa sekä 21 artiklan 3 kohdassa säädetyt toimenpiteet, (Tarkistus 23) 19 artiklan 3 kohta >Alkuperäinen teksti> 3) tarkistaa liitteitä A - D lukuun ottamatta niitä liitteen A tarkistuksia, jotka eivät aiheudu yleissopimuksen osapuolten konferenssin päätöksistä, >EP:n äänestyksessä hyväksytty teksti> 3) alkuperämaita kuultuaan tarkistaa liitteitä A - D lukuun ottamatta niitä liitteen A tarkistuksia, jotka eivät aiheudu yleissopimuksen osapuolten konferenssin päätöksistä, (Tarkistus 24) 21 artiklan 3 kohta >Alkuperäinen teksti> 3. Edellä 18 artiklassa säädettyä menettelyä noudattaen komission on tieteellistä tarkasteluryhmää kuultuaan tarkastettava ennen tämän asetuksen voimaantuloa, ettei ole syytä asettaa rajoituksia asetuksen (ETY) N:o 3626/82 liitteessä C 1 olevien sellaisten lajien tuonnille yhteisöön, jotka eivät sisälly tämän asetuksen liitteeseen A. >EP:n äänestyksessä hyväksytty teksti> 3. Edellä 18 artiklassa säädettyä menettelyä noudattaen komission on tieteellistä tarkasteluryhmää kuultuaan kaksi kuukautta ennen tämän asetuksen voimaantuloa a) tarkastettava, ettei ole syytä asettaa rajoituksia asetuksen (ETY) N:o 3626/82 liitteessä C 1 olevien sellaisten lajien tuonnille yhteisöön, jotka eivät sisälly tämän asetuksen liitteeseen A, ja b) tehtävä liitteestä D kattava luettelo lajeista 3 artiklan 4 kohdan a alakohdan arviointiperusteiden mukaisesti.